CELEX: 32011R1190
Language: sk
Date: 2011-11-18 00:00:00
Title: Vykonávacie nariadenie Komisie (EÚ) č. 1190/2011 z  18. novembra 2011 , ktorým sa menia a dopĺňajú nariadenia (ES) č. 1730/2006 a (ES) č. 1138/2007, pokiaľ ide o názov držiteľa povolenia kŕmnej doplnkovej látky kyseliny benzoovej (VevoVitall) Text s významom pre EHP

19.11.2011   
            
            
               SK
            
            
               Úradný vestník Európskej únie
            
            
               L 302/28
            
         VYKONÁVACIE NARIADENIE KOMISIE (EÚ) č. 1190/2011
   z 18. novembra 2011,
   ktorým sa menia a dopĺňajú nariadenia (ES) č. 1730/2006 a (ES) č. 1138/2007, pokiaľ ide o názov držiteľa povolenia kŕmnej doplnkovej látky kyseliny benzoovej (VevoVitall)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Spoločnosť Emerald Kalama Chemical BV predložila podľa článku 13 ods. 3 nariadenia (ES) č. 1831/2003 žiadosti, v ktorých navrhla zmeniť názov držiteľa povolenia, pokiaľ ide o nariadenie Komisie (ES) č. 1730/2006 z 23. novembra 2006 o povolení kyseliny benzoovej (VevoVitall) ako kŕmnej doplnkovej látky (2) a pokiaľ ide o nariadenie Komisie (ES) č. 1138/2007 z 1. októbra 2007 o povolení nového používania kyseliny benzoovej (VevoVitall) ako kŕmnej doplnkovej látky (3).
            
         
               (2)
            
            
               Žiadateľ tvrdí, že s účinnosťou od 26. mája 2011 sa spoločnosť DSM Special Products BV zmenila na spoločnosť Emerald Kalama Chemical BV, ktorá teraz vlastní práva uvádzať uvedenú doplnkovú látku na trh. Žiadateľ na podporu svojich tvrdení predložil príslušné dokumenty.
            
         
               (3)
            
            
               Navrhovaná zmena podmienok povolenia je výhradne administratívnej povahy a nezahŕňa nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
            
         
               (4)
            
            
               Aby žiadateľ mohol uplatňovať svoje práva uvádzať uvedenú doplnkovú látku na trh pod názvom Emerald Kalama Chemical BV, je potrebné zmeniť podmienky povolení.
            
         
               (5)
            
            
               Nariadenie (ES) č. 1730/2006 a nariadenie (ES) č. 1138/2007 by sa preto mali zodpovedajúcim spôsobom zmeniť a doplniť.
            
         
               (6)
            
            
               Keďže zmeny podmienok povolenia nesúvisia s bezpečnostnými dôvodmi, je vhodné stanoviť prechodné obdobie, počas ktorého sa môžu spotrebovať existujúce zásoby.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V stĺpci 2 prílohy k nariadeniu (ES) č. 1730/2006 sa názov „DSM Special Products“ nahrádza názvom „Emerald Kalama Chemical BV“.
   Článok 2
   V stĺpci 2 prílohy k nariadeniu (ES) č. 1138/2007 sa názov „DSM Special Products“ nahrádza názvom „Emerald Kalama Chemical BV“.
   Článok 3
   Existujúce zásoby, ktoré spĺňajú ustanovenia platné pred dátumom nadobudnutia účinnosti tohto nariadenia, môžu byť naďalej umiestňované na trh a používané do 9 júna 2012.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. novembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 325, 24.11.2006, s. 9.
   
      (3)  Ú. v. EÚ L 256, 2.10.2007, s. 8.